Francesca Simon

MŇAMÓZNE JEDLO

NECHUTNÁ PRÍRUČKA
GRÁZLIKA GABA

Elektronická kniha

Text © Francesca Simon 2012

Illustrations © Tony Ross 2012

Translation © Katarína Hajašová 2024

Slovak edition © Vydavateľstvo SLOVART, spol. s r. o.,

Bratislava 2024

Všetky práva vyhradené. Žiadna časť tejto knihy sa nesmie reprodukovať ani šíriť v nijakej forme a ani nijakými prostriedkami, či už elektronickými, alebo mechanickými, vo forme fotokópií či nahrávok, respektíve prostredníctvom súčasného alebo budúceho informačného systému a podobne, bez predchádzajúceho písomného súhlasu vydavateľa.

ISBN 978-80-556-6596-2

www.slovart.sk

Francesca Simon prežila detstvo na kalifornských plážach. Na univerzitách v Yale a Oxforde vyštudovala dejiny stredoveku a literatúru. Žije s rodinou v Londýne. Napísala vyše päťdesiat kníh. V roku 2008 získala za titul Grázlik Gabo a snežný obor cenu British Book Awards za najkrajšiu detskú knihu roka.

Tony Ross je jeden z najznámejších britských ilustrátorov. Ilustroval mnoho detských obrázkových kníh i románov. Žije vo Walese.

Pozdrav od Gaba

Ahoj banda!

Jedlo! Chutné, mňamózne jedlo! Kto by netúžil čítať o hamburgeroch, hranolčekoch, pizzi, zmrzline, čokoláde, sladkostiach a... čo má byť toto? Informácie o... zelenine? A ovocí? Čože?!

Toto je MOJA príručka o jedle. Nikoho nezaujíma, koľko ružičkového kelu zjedia ľudia za rok alebo prečo jablká plávajú na hladine.

Samozrejme, nie je nič zlé na tom, že to VIETE. Ak tie nechutnosti nemusíte jesť. Najväčší košíček s krémom na svete? Tak to už je iná reč!

Veľa zábavy pri čítaní!

Gabo

ROZUMNÉ REČI BYSTREJ BEY

Väčšina toho, čo jeme, pochádza buď zo zvierat - napríklad mäso, vajcia a syr, alebo z rastlín – ovocie a zelenina.

Jedlo nám dodáva energiu. Množstvo energie z jedla sa meria v kalóriách. Čím sme aktívnejší, tým viac kalórií spálime.

Priemerný človek zje asi kilogram jedla za deň. To je rovnaká hmotnosť ako liter vody...

... to znamená, že za rok zješ 365 kilogramov jedla, čo je hmotnosť dospelého býka...

Ak jedlo dobre vonia, tak aj dobre chutí, pretože 90 % chuti pochádza z vône.

Keď sme chorí alebo zranení, jedlo nám dodáva energiu, aby sme vyzdraveli a cítili sa lepšie.

Kým dosiahneš vek 70 rokov, zješ 25 500 kilogramov jedla. To je 25,5 tony – teda váha šiestich slonov!

Naše zmysly zohrávajú dôležitú úlohu v tom, čo nám chutí.

Koniec ukážky